ОБЩИНСКА ИЗБИРАТЕЛНА КОМИСИЯ

ОБЩИНА КАРНОБАТ, ОБЛАСТ БУРГАС

РЕШЕНИЕ  
№ 55-МИ  
Карнобат, 16. 09. 2015г.

ОТНОСНО: процедура за определяне чрез жребий на поредните номера на местните коалиции и независимите кандидати от ОИК в бюлетините за гласуване за общински съветници и кметове на 25 октомври 2015 г.

На основание чл. чл. 87, ал. 1, т. 10 и чл. 423 от Изборния кодекс, както и във връзка с Решение № 2108-МИ/11.09.2015 г. на ЦИК, Общинска избирателна комисия Карнобат

Р Е Ш И:

1. Насрочва тегленето на жребият за определяне на поредните номера на партиите, коалициите от партии, местните коалиции и независимите кандидати в бюлетините в изборите за общински съветници и кметове, за 23 септември 2015 г., от 16.00 часа, в сградата на Общинска избирателна комисия в гр. Карнобат, ул. „Иларион Макариополски” № 9.
2. Жребият е общ за всички видове избори - за общински съветници, за кмет на община и за кмет на кметство и в него участват независимите кандидати, партиите, коалициите от партии и местните коалиции, регистрирали в ОИК поне един кандидат в избор и без да се повтарят.
3. В жребия не участват партиите и коалициите от партии, регистрирани пред ОИК с едно и също наименование и състав с вече регистрираните в ЦИК партии и коалиции от партии. Те получават пореден номер от жребия на ЦИК, който ще се проведе на 18.09.2015 г. , съгласно Решение № 2108-МИ/11.09.2015 г. Полученият номер е еднакъв за цялата страна и се вписва в бюлетините за общински съветници, за кмет на община и за кмет на кметство, когато партията или коалицията е регистрирала кандидат в ОИК за съответния избор.

Изтегленият от ОИК при общия жребий номер важи за всички видове местни избори на територията на общината. Този номер се изписва в квадратчето за отразяване вота на избирателя, отпечатано в бюлетината за общински съветници/кмет на община/кмет на кметство срещу наименованието на избраната при жребия партия, коалиция или независим кандидат.

При идентичност на местните коалиции, регистрирали кандидати за общински съветници или кметове в ОИК, същите имат еднакъв номер в бюлетината за всеки вид избор, за който са регистрирали кандидати на територията на общината.

Когато партия или коалиция от партии (включително местна коалиция) не е регистрирала кандидатска листа в някой от изборните райони на територията на общината, в бюлетината за този вид избори не се изписва нейният номер и за нея не се оставя празен ред.

Процедура за провеждане на жребия

7.1.Жребият се води от председателя на ОИК, а при негово отсъствие - от заместник-председателя или от секретаря на комисията.

7.2.Жребият се тегли от три прозрачни кутии.

7.3. В първата кутия се поставят еднакви пликове, всеки от които съдържа  
името на присъстващ член от ОИК и без плик с името на провеждащия жребия.  
Кутията се обозначава с надпис "ОИК".

7.4. Във втората кутия се поставят еднакви пликове, всеки от които съдържа

Наименованието на местна коалиция, регистрирана в ОИК, независимо от вида избор (за общински съветници, за кметове на община или за кметове на кметства) и без да се повтаря. Отстраняват се от жребия всички партии и коалиции от партии, регистрирани в ЦИК със същото наименование и състав и в ОИК. Добавят се и еднакви пликове, съдържащи имената на всички независими кандидати, регистрирани в ОИК за всички видове избори. Наименованието на местната коалиция се записва така, както е посочено в заявлението й за регистрация. Кутията се обозначава с надпис "МЕСТНИ КОАЛИЦИИ И НЕЗАВИСИМИ КАНДИДАТИ".

7.5.. В третата кутия се поставят еднакви пликове, всеки от които съдържа пореден номер по-голям от номера, който е бил ицтеглен последн при жребия в ЦИК във възходящ ред. Броят на пликовете в тази кутия е равен на броя на пликовете от втората кутия. Кутията с поредни номера се обозначава с надпис „Номера”.

7.6. Председателят на ОИК изтегля два плика от първата кутия и обявява имената на членовете на ОИК, които ще пристъпят към теглене на плик от втората и към теглене на плик от третата кутия. След обявяване на имената на членовете на ОИК двата плика се връщат в първата кутия.

7.7. Първият определен чрез жребия член на ОИК изтегля от втората кутия с надпис "МЕСТНИ КОАЛИЦИИ И НЕЗАВИСИМИ КАНДИДАТИ " плик, съдържащ наименованието на регистрираната в ОИК местна коалиция или независим кандидат. Вторият, определен чрез жребия член на ОИК, изтегля от третата кутия с надпис „Номера" плик, съдържащ номер, под който местната коалиция или независимия кандидат ще бъде обозначен в бюлетината.

7.8. Гореописината процедура се повтаря до изчерпване на пликовете във втората и в третата кутия.

8. Резултатът от жребия , проведен от ОИК, се обявява с решение на ОИК.

9. Тегленето на жребия се извършва публично и на него могат да присъстват представители на местните коалиции и инициативните комитети, регистрираните от тях кандидати за участие в изборите за общински съветници и кметове на 25 октомври 2015 г. и представители на средствата за масово осведомяване.

Решението подлежи на обжалване пред Централната избирателна комисия по реда на чл. 88 от Изборния кодекс чрез Общинска избирателна комисия – Карнобат в тридневен срок от обявяването му.

ПРЕДСЕДАТЕЛ: СЕКРЕТАР:

Иванка Кирязова Дарина Вълчева

*Решението обявено на 16 .09.2015г.. в..........................часа*

*Решението снето от таблото на.................2015 г. в..........................часа*

*Членове на ОИК:*

*………………………… ……………………………*